Intel-samarbeidet gikk i oppløsning i 2004, etter at Thin Film Electronics aldri hadde klart å levere produkter til Intel som avtalt. I finansmarkedet hadde hele Opticoms potensial for økonomisk suksess vært knyttet til relasjonen til Intel, på tross av at det aldri var offentliggjort informasjon om hva samarbeidet konkret gikk ut på. Senere samme år gikk da også Opticoms forsknings- og utviklingsarbeid i stor grad i oppløsning, og da de sa opp 45 ansatte ved Thin Films forskningsanlegg i Linköping og syv av elleve ansatte i USA ble størstedelen av den operative virksomheten lagt ned.